钦定古今图书集成/明伦汇编/氏族典/第058卷 > 徐明叔
## 钦定古今图书集成/明伦汇编/氏族典/第058卷 > 徐明叔

按《泉州府志》：“明叔，字伯晦，绍定五年第进士，辟江淮
制幕。秩满，干办广漕，清节益励。除太学录，通判漳州，
以廉闻。知英德府，猺寇不敢犯。召为国子监丞。潮寇
起，命知潮州，设购捕渠魁戮之。除直秘阁，江右宪。岁
歉，发义仓以赈郡民。迁户部侍郎，改兵部侍郎，会元
兵南下，忧愤卒。明叔学有源委，人称之曰‘择斋先生’。”